ddrg/super_eurlex huggingface dataset:
Oficiālais Vēstnesis L 187 , 26/07/1996 Lpp. 0033 - 0033



Komisijas Regula (EK) Nr. 1461/96 (1996. gada 25. jūlijs) par tarifu kvotām, kas atvērtas attiecībā uz dažu preču importu, kuru izcelsme ir Polijā, Rumānijā, Bulgārijā, Čehijas Republikā un Slovākijas Republikā un kuras iegūtas, pārstrādājot Padomes Regulas (EK) Nr. 3448/93 pielikumā uzskaitītos lauksaimniecības produktus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, kas iegūtas, pārstrādājot lauksaimniecības produktus [1], un jo īpaši tās 7. panta 2. punktu, tā kā tarifu kvotas, ko piemēro dažu preču importam, kuru izcelsme ir Polijā, Rumānijā, Bulgārijā, Čehijas Republikā un Slovākijas Republikā un kuras iegūtas, pārstrādājot Regulas (EK) Nr. 3448/93 pielikumā uzskaitītos lauksaimniecības produktus, kam var piemērot lauksaimniecības komponentes samazinājumu, ir atvērtas ar Komisijas Regulu (EK) Nr. 478/96 [2], ar kuru groza Regulu (EK) Nr. 3238/94 [3]; tā kā Komisijas Regulā (EK) Nr. 1460/96 [4] paredzēti sīki izstrādāti noteikumi, lai ieviestu atvieglotu tirdzniecības režīmu, kas piemērojams dažām precēm, kuras iegūst, pārstrādājot lauksaimniecības produktus, kā noteikts Regulas (EK) Nr. 3448/93 7. pantā; tā kā ar minēto regulu attiecīgi aizstāj un atceļ Regulu (EK) Nr. 3238/94 un Komisijas Regulu (EK) Nr. 1294/94 [5], bet neatver tarifu kvotas; tā kā ar Regulu (EK) Nr. 478/96 atvērtās kvotas tādēļ būtu jāsaglabā, piemērojot atsevišķus tiesību aktus; tā kā šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kura nodarbojas ar horizontālajiem jautājumiem attiecībā uz II pielikumā neuzskaitītu pārstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants No 1996. gada 1. janvāra līdz 31. decembrim uz precēm, kuru izcelsme ir Polijā, Rumānijā, Bulgārijā, Čehijas Republikā un Slovākijas Republikā un kuras uzskaitītas Regulas (EK) Nr. 478/96 I, II, III, IV un V pielikumā, attiecas samazinātas lauksaimniecības komponentes, ievērojot gada kvotas un saskaņā ar šajos pielikumos izklāstītajiem nosacījumiem. 2. pants To preču importam, uz kurām attiecas KN kods 19019091 un kurām var piemērot lauksaimniecības komponentes samazinājumu, piešķir šādus numurus: - 09.5467 precēm, kuru izcelsme ir Bulgārijā, - 09.5227 precēm, kuru izcelsme ir Ungārijā, - 09.5417 precēm, kuru izcelsme ir Čehijas Republikā, - 09.5417 precēm, kuru izcelsme ir Slovākijas Republikā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 25. jūlijā Komisijas vārdā — Komisijas loceklis Martin Bangemann [1] OV L 318, 20.12.1993., 18. lpp. [2] OV L 68, 19.3.1996., 10. lpp. [3] OV L 338, 28.12.1994., 30. lpp. [4] OV L 187, 26.7.1996., 18. lpp. [5] OV L 141, 4.6.1994., 12. lpp. --------------------------------------------------
Oficiālais Vēstnesis L 150 , 25/06/1996 Lpp. 0012 - 0012



Komisijas Regula (EEK) Nr. 1127/96 (1996. gada 24. jūnijs), ar kuru groza Regulu (EK) 1423/95, ar ko paredz sīki izstrādātus īstenošanas noteikumus produktu, izņemot melasi, importam cukura nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1981. gada 30. jūnija Regulu (EEK) Nr. 1785/81 par cukura tirgu kopīgo organizāciju [1], kurā jaunākie grozījumi izdarīti ar Regulu (EK) Nr. 1101/91 [2], un jo īpaši tās 14. panta 2. punktu un 15. panta 4. punktu, tā kā muitas tarifu likmes un papildu ievedmuitas nodokļus jēlcukuram, ja šis cukurs ir paredzēts rafinēšanai, nosaka, atsaucoties uz cukuriem ar produktivitāti 92 % no Kopienas noteiktās standarta kvalitātes; tā kā ir noteikts, ka tad, ja šo cukuru produktivitāte atšķiras no standarta kvalitātei paredzētās produktivitātes, ir jāveic labojums; tā kā skaidrības labad būtu jānosaka, ka atbilstošās Komisijas Regulas (EK) Nr. 1423/95 [3], kurā grozījumi izdarīti ar Regulu (EK) Nr. 2528/95 [4], noteikumi attiecas tikai uz jēlcukuriem; tā kā šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1423/95 5. panta 1. punktu aizstāj ar šādu: "1. Ja importētā jēlcukura produktivitāte, kā noteikts saskaņā ar Regulas (EEK) Nr. 431/68 1. pantu, atšķiras no standarta kvalitātei paredzētās produktivitātes, tad muitas tarifa nodokli produktiem ar kombinētās nomenklatūras kodiem 17011110 un 17011210, un papildu nodokli produktiem ar kombinētās nomenklatūras kodiem 17011110, 17011190, 17011210 un 17011290, kas uzliekams katriem 100 kilogramiem minētā jēlcukura, aprēķina, reizinot atbilstošo standarta kvalitātes jēlcukuram noteikto nodokli ar korekcijas koeficientu. Korekcijas koeficientu iegūst, dalot importētā jēlcukura produktivitātes procentus ar 92." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 24. jūnijā Komisijas vārdā — Komisijas loceklis Franz Fischler [1] OV L 177, 1.7.1981., 4. lpp. [2] OV L 110, 17.5.1995., 1. lpp. [3] OV L 141, 24.6.1995., 16. lpp. [4] OV L 258, 28.10.1995., 50. lpp. --------------------------------------------------
Oficiālais Vēstnesis L 065 , 15/03/1996 Lpp. 0003 - 0003



Padomes Regula (EK) Nr. 463/96 (1996. gada 11. marts), ar ko groza Regulu (EEK) Nr. 3906/89, lai attiecinātu ekonomisko palīdzību arī uz Bijušo Dienvidslāvijas Maķedonijas Republiku EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regula (EEK) Nr. 3906/89 [3] paredz ekonomisko palīdzību, lai sekmētu ekonomisko un sociālo reformu procesu dažās Centrāleiropas un Austrumeiropas valstīs; tā kā valstis, kas var pretendēt uz šādu palīdzību, uzskaitītas minētās regulas pielikumā; tā kā ANO Ģenerālā asambleja 1993. gada 8. aprīlī atzina Bijušo Dienvidslāvijas Maķedonijas Republiku ar šādu pagaidu nosaukumu; tā kā ir svarīgi palīdzēt stabilizēt šo valsti un atbalstīt virzību uz ekonomiskajām reformām un demokrātijas vairošanu; tā kā šī jaunā valsts tādēļ būtu oficiāli jāiekļauj to valstu sarakstā, kas tiesīgas pretendēt uz atbalstu saskaņā ar Regulu (EEK) Nr. 3906/89, IR PIEŅĒMUSI ŠO REGULU. 1. pants Ar šo Regulas (EEK) Nr. 3906/89 pielikumā iekļauj šādu valsti: "Bijusī Dienvidslāvijas Maķedonijas Republika". 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 11. martā Padomes vārdā — priekšsēdētājs L. Dini [1] OV C 231, 27.8.1993. [2] OV C 65, 4.3.1996. [3] OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 1366/95 (OV L 133, 17.6.1995., 1. lpp.). --------------------------------------------------
Oficiālais Vēstnesis L 041 , 23/02/1995 Lpp. 0001 - 0001



Padomes Regula (EK) Nr. 354/95 (1995. gada 20. februāris), ar kuru groza Regulu (EEK) Nr. 337/75, ar ko izveido Eiropas Profesionālās izglītības attīstības centru EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā 1994. gada Pievienošanās aktu un jo īpaši tā 169. pantu, ņemot vērā Komisijas priekšlikumu, tā kā ar Regulu (EEK) Nr. 337/75 [1] izveidoja Eiropas Profesionālās izglītības attīstības centru; tā kā minētā centra administratīvās valdes sastāvs jāpielāgo, lai ņemtu vērā Austrijas, Somijas un Zviedrijas pievienošanos, IR PIEŅĒMUSI ŠO REGULU. 1. pants Regulas (EEK) Nr. 337/75 4. panta 1. punkta pirmo daļu groza šādi: 1. Ievadteikumā vārdus "trīsdesmit deviņi" locekļi aizstāj ar vārdiem "četrdesmit astoņi" locekļi 2. Šī punkta a), b) un c) apakšpunktā vārdus "divpadsmit locekļi" aizstāj ar vārdiem "piecpadsmit locekļi". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 20. februārī Padomes vārdā — priekšsēdētājs E. Alphandéry [1] OV L 39, 13.2.1975., 1. lpp. Regula, kurā jaunākie grozījumi izdarīti ar Regulu (EK) Nr. 251/95 (OV L 30, 9.2.1995., 1. lpp.). --------------------------------------------------
Oficiālais Vēstnesis L 074 , 27/03/1993 Lpp. 0045 - 0045



Komisijas Regula (EEK) Nr. 717/93 (1993. gada 26. marts), ar kuru groza Regulu (EEK) Nr. 3076/78 par apiņu importu no ārpuskopienas valstīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūnija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3124/92 [2], un jo īpaši tās 5. panta 3. punktu, tā kā saskaņā ar 1. panta 2. punktu Komisijas 1978. gada 21. decembra Regulā (EEK) Nr. 3076/78 par apiņu importu no ārpuskopienas valstīm [3], kurā jaunākie grozījumi izdarīti ar Regulu (EEK) Nr. 2940/92 [4], apiņiem, ko importē no ārpuskopienas valstīm jāpievieno līdzvērtības apliecinājums; tā kā dažām valstīm, kas nav iekļautas sarakstā pielikumā Komisijas 1978. gada 21. decembra Regulai (EEK) Nr. 3077/78 par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem [5], kurā jaunākie grozījumi izdarīti ar Regulu (EEK) Nr. 2238/91 [6], ir piešķirts pagaidu izņēmuma statuss, kas izpaužas kā kontroles apliecinājums; tā kā šie kontroles apliecinājumi sniedz ļoti maz informācijas par produkta īpašībām un neinformē par tā izcelsmes vietu un ražas gadu; tā kā tāpēc būtu jāparedz, ka uz apiņiem, kas importēti ar kontroles apliecinājumu, un no šādiem apiņiem gatavotiem produktiem nav jāattiecina sertificēšanas procedūras; tā kā šajā regulā paredzētie pasākumi ir saskaņā ar Apiņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3076/78 4. panta 1. punktam pievieno šādu daļu: "Sertificēšanas procedūru var neattiecināt uz apiņiem, kas importēti ar šādu apliecinājumu, un apiņu produktiem, kuri gatavoti no apiņiem, kas importēti ar šādu apliecinājumu." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 26. martā Komisijas vārdā — Komisijas loceklis René Steichen [1] OV L 175, 4.8.1971., 1. lpp. [2] OV L 313, 30.10.1992., 1. lpp. [3] OV L 367, 28.12.1978., 17. lpp. [4] OV L 294, 10.10.1992., 8. lpp. [5] OV L 367, 28.12.1978., 28. lpp. [6] OV L 204, 27.7.1991., 13. lpp. --------------------------------------------------
Oficiālais Vēstnesis L 364 , 12/12/1992 Lpp. 0026 - 0026

Speciālizdevums somu valodā: Nodaļa 3 Sējums 46 Lpp. 0200

Speciālizdevums zviedru valodā: Nodaļa 3 Sējums 46 Lpp. 0200



Komisijas Regula (EEK) Nr. 3587/92 (1992. gada 11. decembris), ar kuru groza Regulu (EEK) Nr. 3164/89, ar ko paredz sīki izstrādātus noteikumus par īpašu pasākumu piemērošanu attiecībā uz kaņepju sēklām EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 24. novembra Regulu (EEK) Nr. 3698/88, ar ko nosaka īpašus pasākumus attiecībā uz kaņepju sēklām [1], kura grozīta ar Regulu (EEK) Nr. 2050/92 [2], un jo īpaši tās 2. panta 3. punktu, tā kā 2. pantā Komisijas 1989. gada 23. oktobra Regulā (EEK) Nr. 3164/89 [3] jo īpaši ir noteikts, ka atbalsts par kaņepju sēklām ir piešķirams tikai attiecībā uz platībām, uz kurām attiecas apsēto platību deklarācijas saskaņā ar 5. pantu 1989. gada 28. aprīļa Regulā (EEK) Nr. 1164/89, ar ko paredz sīki izstrādātus noteikumus attiecībā uz atbalstu par šķiedras liniem un kaņepēm [4], kurā jaunākie grozījumi izdarīti ar Regulu (EEK) Nr. 3569/92 [5]; tā kā šajos noteikumos, ņemot vērā gan proporcionalitātes, gan attiecīgās atbalsta shēmas pareizas darbības nepieciešamību, paredzēts ieturēt daļu no vienotās likmes atbalsta par hektāru attiecībā uz kaņepēm atkarībā no deklarāciju iesniegšanas kavējuma ilgumu; tā kā šo pašu iemeslu dēļ ir arī jāparedz izmaiņas ieturamajā atbalsta apjomā par kaņepju sēklām; tā kā tādēļ jāgroza attiecīgie noteikumi un ieinteresētās puses, kuras līdz noteiktam datumam iesniedz pieteikumus, jāatzīst par tiesīgām uz atbalstu no 1991./92. tirdzniecības gada; tā kā šajā regulā paredzētie pasākumi ir saskaņā ar Eļļu un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3164/89 2. panta 3. punktu aizstāj ar šo: "3. Regulas (EEK) Nr. 1164/89 5. panta 1. punkts, 7. pants, 8. panta 1. punkta otrā daļa un 8. panta 4. punkts un Regulas (EEK) Nr. 3569/92 [6], ar kuru groza Regulu (EEK) Nr. 1164/89, 2. pants attiecas uz atbalstu par kaņepju sēklām." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 11. decembrī Komisijas vārdā — Komisijas loceklis Ray Mac Sharry [1] OV L 325, 29.11.1988., 2. lpp. [2] OV L 215, 30.7.1992., 8. lpp. [3] OV L 307, 24.10.1989., 22. lpp. [4] OV L 121, 29.4.1989., 4. lpp. [5] OV L 362, 11.12.1992., 49. lpp. [6] OV L 362, 11.12.1992., 49. lpp. --------------------------------------------------
Oficiālais Vēstnesis L 340 , 02/12/1987 Lpp. 0027 - 0027

Speciālizdevums somu valodā: Nodaļa 11 Sējums 13 Lpp. 0086

Speciālizdevums zviedru valodā: Nodaļa 11 Sējums 13 Lpp. 0086



Padomes Regula (EEK) Nr. 3618/87 (1987. gada 30. novembris) par nolīgumu vēstuļu apmaiņas formā, kas noslēgts starp Eiropas Ekonomikas kopienu un Tunisijas Republiku, ar ko groza nolīgumu par dažiem vīniem, kuru izcelsme ir Tunisijā un kuriem ir tiesības izmantot izcelsmes apzīmējumu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Eiropas Ekonomikas kopienas 1976. gada 25. aprīlī noslēgto sadarbības nolīgumu ar Tunisijas Republiku, un jo īpaši tā 20. panta 2. un 3. punktu, tā kā Padome ar Regulu (EEK) Nr. 2457/78 [1] Kopienas vārdā apstiprinājusi nolīgumu vēstuļu apmaiņas formā, kas noslēgts starp Eiropas Ekonomikas kopienu un Tunisijas Republiku par dažiem vīniem, kuru izcelsme ir Tunisijā un kuriem ir tiesības izmantot izcelsmes apzīmējumu; tā kā šajā nolīgumā ir to vīnu saraksts, kurus var eksportēt uz Kopienu, nemaksājot ievedmuitas nodokli par 50000 hektolitru gada tarifu kvotu; tā kā saskaņā ar Komisijas Regulu (EEK) Nr. 997/81 [2], kurā izdarīti grozījumi ar Regulu (EEK) Nr. 1224/83 [3], vīni, kam ir apzīmējums Coteaux d’Utique atzīti par tiesīgiem saņemt reģistrētas izcelsmes vietas nosaukuma statusu (appellation d’origine controlée); IR PIEŅĒMUSI ŠO REGULU. 1. pants Kopienas vārdā tiek apstiprināts nolīgums vēstuļu apmaiņas formā, kas noslēgts starp Eiropas Ekonomikas kopienu un Tunisijas Republiku par dažiem vīniem, kuru izcelsme ir Tunisijā un kuriem ir tiesības izmantot izcelsmes apzīmējumu. Nolīguma teksts ir pievienots šai regulai. 2. pants Padomes priekšsēdētājs ir pilnvarots iecelt personu, kas būtu pilnvarota parakstīt minēto nolīgumu, lai tas kļūtu saistošs Kopienai. 3. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 1987. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 30. novembrī Padomes vārdā — priekšsēdētājs N. Wilhjelm [1] OV L 296, 21.10.1978., 1. lpp. [2] OV L 106, 16.4.1981., 1. lpp. [3] OV L 134, 21.5.1983., 1. lpp. --------------------------------------------------
Oficiālais Vēstnesis L 157 , 12/06/1986 Lpp. 0001 - 0001

Speciālizdevums somu valodā: Nodaļa 2 Sējums 4 Lpp. 0120

Speciālizdevums zviedru valodā: Nodaļa 2 Sējums 4 Lpp. 0120



Padomes Regula (EEK) Nr. 1797/86 (1986. gada 9. jūnijs), kas atceļ dažus pasta maksājumus par uzrādīšanu muitai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā saskaņā ar Eiropas Ekonomikas kopienas dalībvalstu valdību pārstāvju 1978. gada 18. decembra Padomes sēdē pieņemto Lēmumu 79/8/EEK par dažu pasta maksājumu atcelšanu par uzrādīšanu muitai [4] tika pārtraukta nodevu iekasēšana par tādu preču sūtījumu uzrādīšanu muitai, kas sūtītas no kādas dalībvalsts un kuru ievešana ir atbrīvota no apgrozījuma nodokļa un akcīzes nodokļa; tā kā dažu dalībvalstu iestādes joprojām turpina iekasēt maksājumus par citiem Kopienas preču sūtījumiem, kas sūtīti no citām dalībvalstīm; tā kā vēlams nostiprināt Kopienas iekšējo tirgu, samazinot un, ja iespējams, atceļot formalitātes un maksas, ko piemēro Kopienas preču tirdzniecībai starp dalībvalstīm; tā kā, galīgi atceļot pasta maksas par uzrādīšanu muitā sakarā ar Kopienā veikto tirdzniecību, būtu sekmēta šā mērķa sasniegšana un tam būtu tūlītēja un redzama ietekme uz šādu tirdzniecību, un Eiropas pilsoņi no tā gūtu labumu; tā kā Līgumā nav paredzētas šim nolūkam nepieciešamās pilnvaras, izņemot 235. pantā noteiktās, IR PIEŅĒMUSI ŠO REGULU. 1. pants Turpmāk nav uzliekami pasta maksājumi par tādu preču sūtījumu uzrādīšanu muitai, kuri nāk no dalībvalstīm, kas atbilst Līguma 9. un 10. pantā izklāstītajiem nosacījumiem. 2. pants Ar izņēmumu no 1. panta Spānijā un Portugālē spēkā esošos noteikumus par pasta maksājumiem par uzrādīšanu muitai tirdzniecībā ar trešām valstīm var ar tādiem pašiem nosacījumiem piemērot Kopienas iekšējai tirdzniecībai, kamēr tiek iekasēti muitas nodokļi sakarā ar šādu tirdzniecību. 3. pants Šī regula stājas spēkā 1988. gada 1. janvārī. Šī regula uzliek saistības kopumā un ir piemērojama visās dalībvalstīs. Luksemburgā, 1986. gada 9. jūnijā Padomes vārdā — priekšsēdētājs G. M. V. van Aardenne [1] OV C 202, 10.8.1985., 8. lpp. [2] OV C 352, 31.12.1985., 289. lpp. [3] OV C 344, 31.12.1985., 6. lpp. [4] OV L 6, 10.1.1979., 26. lpp. --------------------------------------------------
Oficiālais Vēstnesis L 112 , 28/04/1984 Lpp. 0009 - 0010

Speciālizdevums somu valodā: Nodaļa 3 Sējums 17 Lpp. 0116

Speciālizdevums spāņu valodā: Nodaļa 03 Sējums 30 Lpp. 0139

Speciālizdevums zviedru valodā: Nodaļa 3 Sējums 17 Lpp. 0116

Speciālizdevums portugāļu valodā Nodaļa 03 Sējums 30 Lpp. 0139



Komisijas Regula (EEK) Nr. 1159/84 (1984. gada 27. aprīlis), ar ko groza Regulu (EEK) Nr. 315/68 attiecībā uz dažu šķirņu īrisu un tulpju sīpolu kvalitātes standartiem EIROPAS KOPIENU KOMISIJA, ņemot vērā Eiropas Kopienu dibināšanas līgumu, ņemot vērā Padomes 1968. gada 27. februāra Regulu (EEK) Nr. 234/68 par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu [1], un jo īpaši tās 4. pantu, tā kā Regulā (EEK) Nr. 315/68 [2], kurā jaunākie grozījumi izdarīti ar Regulu (EEK) Nr. 3718/81 [3], ir noteikti kvalitātes standarti puķu sīpoliem, sakneņiem (cormus) un gumiem; tā kā "Wedgwood" un "Prof. Blaauw" īrisu jaunu šķirņu un mutāciju radīšana ir radījusi vajadzību pielāgot šo produktu botāniskos aprakstus; tā kā pagātnes pieredze ir parādījusi, ka minimālais lielums "gradācija 8", kas noteikta sīpoliem Tulipa kaufmanniana, šķirnēm "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" un "Sweelinck", nenodrošina apmierinošu ziedēšanu; tā kā šie standarti tādēļ būtu attiecīgi jāpielāgo; tā kā šajā regulā paredzētie pasākumi saskan ar Veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu pārvaldības komitejas ieteikumu, IR PIEŅĒMUSI ŠO REGULU. 1. pants Regulas (EEK) Nr. 315/68 pielikuma III iedaļas tabulā rindas, kas attiecas uz Iris šķirnēm "Wedgwood" un "Prof. Blaauw", un rindas, kas attiecas uz Tulipa kaufmanniana šķirnēm "Bellini", "Edwin Fischer", "Fair Lady", "Firtz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa", "Sweelinck", aizstāj ar šās regulas pielikuma tekstu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1985. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1984. gada 27. aprīlī Komisijas vārdā — Komisijas loceklis Poul Dalsager [1] OV L 55, 22.3.1968., 1. lpp. [2] OV L 71, 21.3.1968., 1. lpp. [3] OV L 373, 29.12.1981., 4. lpp. -------------------------------------------------- PIELIKUMS "Produkta botāniskais apraksts | Graduēšanas metode | Minimālais lielums | Lieluma gradācijas | Iris | | | | —Wedgwood, Prof. Blaauw, Ideal,Apollo, Telstar, Blue Magic, Hildegarde, un to šķirnes un hibrīdi | A, B, C | 8 cm | 8–9; 9–10; 10 un vairāk | —Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 un vairāk" | --------------------------------------------------
Oficiālais Vēstnesis C 313 , 23/10/1996 Lpp. 0001 - 0001



Padomes Akts (1996. gada 27. septembris), ar ko izstrādā Protokolu Konvencijai par Eiropas Kopienu finanšu interešu aizsardzību (96/C 313/01) EIROPAS SAVIENĪBAS PADOME, Ņemot Vērā Līgumu par Eiropas Savienību, un jo īpaši tā K3. panta 2. punkta c) apakšpunktu, tā kā, lai sasniegtu Savienības mērķus, dalībvalstis uzskata Eiropas Kopienu finanšu interesēm kaitējošas noziedzības apkarošanu par vispārsvarīgu jautājumu, kas ietilpst minētā Līguma VI sadaļā paredzētajā sadarbībā; tā kā ar savu 1995. gada 26. jūlija Aktu Padome kā pirmo līgumu izstrādāja Konvenciju par Eiropas Kopienu finanšu interešu aizsardzību, kas ir īpaši paredzēta šīm interesēm kaitējošas krāpšanas apkarošanai; tā kā nākamajā posmā Konvenciju vajag papildināt ar protokolu, kas īpaši vērsts pret korupcijas darbībām, kurās iesaistīti valstu un Kopienas ierēdņi un kuras nodara vai var nodarīt kaitējumu Eiropas Kopienu finanšu interesēm; NOLEMJ, ka ar šo tiek izstrādāts Protokols, kura teksts pievienots pielikumā un kuru šodien parakstījuši Savienības dalībvalstu valdību pārstāvji; IESAKA to pieņemt dalībvalstīm saskaņā ar to attiecīgajām konstitucionālajām prasībām. Briselē, 1996. gada 27. septembrī Padomes vārdā — priekšsēdētājs M. Lowry --------------------------------------------------
Oficiālais Vēstnesis C 316 , 27/11/1995 Lpp. 0001 - 0001



Padomes Akts (1995. gada 26. jūlijs), ar ko izveido Konvenciju par Eiropas Policijas biroja izveidi (Eiropola Konvenciju), kura pamatojas uz K3. pantu Līgumā par Eiropas Savienību (95/C 316/01) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K3. panta 2. punkta c) apakšpunktu un K1 panta 9. punktu, tā kā, lai sasniegtu Savienības mērķus, dalībvalstis uzskata, ka Eiropas Policijas biroja izveide ir vispārsvarīgs jautājums; IR NOLĒMUSI izveidot Konvenciju, kuras teksts ir pielikumā un kuru šodien ir parakstījuši Savienības dalībvalstu valdību pārstāvji; IESAKA to apstiprināt dalībvalstīm saskaņā ar to attiecīgajām konstitucionālajām prasībām. Briselē, 1995. gada 26. jūlijā Padomes vārdā — priekšsēdētājs J. A. Belloch Julbe --------------------------------------------------